Α.Ο. Κυρίαρχοι Παλαιάς Κοκκινιάς

Ο Αθλητικός Όμιλος Κυρίαρχοι Παλαιάς Κοκκινιάς, γνωστός επίσης και με την επωνυμία Κυρίαρχοι Καμινίων, είναι ελληνικό αθλητικό σωματείο που δραστηριοποιείται στην περιοχή της Παλαιάς Κοκκινιάς, στον Πειραιά, όπου και βρίσκεται η έδρα του, το Κλειστό Γυμναστήριο Καμινίων. Διατηρεί τμήματα καλαθοσφαίρισης και πετοσφαίρισης.«Πειραϊκά Σωματεία», πληροφορίες στον ιστότοπο του Οργανισμού Πολιτισμού, Αθλητισμού & Νεολαίας του Δήμου Πειραιά.

 Τμήμα καλαθοσφαίρισης ανδρών 
 Ιστορική αναδρομή 
Κατά την αγωνιστική περίοδο, 2021-22, ο Α.Ο. Κυρίαρχοι Παλαιάς Κοκκινιάς έλαβε μέρος στο Πρωτάθλημα Γ' Κατηγορίας Ανδρών της Ε.Σ.ΚΑ.Ν.Α., ολοκληρώνοντας τις αγωνιστικές του υποχρεώσεις στην 2η θέση του βαθμολογικού πίνακα. Εξασφάλισε μέσω των play-off ,την άνοδο στη Πρωτάθλημα Β'Κατηγορίας Ανδρών της Ε.Σ.ΚΑ.Ν.Α.«Δ' Ανδρών Τελευταία Αγωνιστική», πληροφορίες στον επίσημο ιστότοπο της Ε.Σ.ΚΑ.Ν.Α., 30 Απριλίου 2013. Την αγωνιστική περίοδο 2022-23 έλαβε μέρος στο Πρωτάθλημα της Β' κατηγορία Ανδρών της Ε.Σ.ΚΑ.Ν.Α. Από την αγωνιστική περίοδο 2023-24 αγωνίζεται στο πρωτάθλημα της Γ' Κατηγορίας ανδρών της Ε.Σ.ΚΑ.Ν.Α.

 Τμήμα καλαθοσφαίρισης γυναικών 
 Ιστορική αναδρομή 

Το γυναικείο τμήμα καλαθοσφαίρισης των Κυρίαρχων κατέκτησε την αγωνιστική περίοδο 2002-03 το Πρωτάθλημα της Α' Κατηγορίας Γυναικών της Ε.Σ.ΚΑ.Ν.Α. αποκτώντας το δικαίωμα να διαγωνιστεί στην Α2 Εθνική Κατηγορία.«Ένωση Σωματείων Καλαθοσφαίρισης Νότιας Αττικής» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Συνεπώς την περίοδο 2003-04 βρέθηκε στον Όμιλο Νότου αυτής, καταλαμβάνοντας τη 10η θέση σε σύνολο 12 συλλόγων στην τελική βαθμολογία.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η επίδοση δεν επαρκούσε για την παραμονή του συλλόγου στην κατηγορία κι έτσι οι Κυρίαρχοι επέστρεψαν στο τοπικό πρωτάθλημα.

Την επόμενη χρονιά, 2004-05, ξανακέρδισαν το τρόπαιο της Ε.Σ.ΚΑ.Ν.Α. επιστρέφοντας στην Α2 Εθνική. Την περίοδο 2005-06 τερμάτισαν 11η θέση σε σύνολο 14 ομάδων και διατηρήθηκαν στην κατηγορία. Την επόμενη, όμως, χρονιά, 2006-07, δεν είχαν την ίδια τύχη καθώς, παρόλο που βρέθηκαν πάλι 11οι, γνώρισαν τον υποβιβασμό. Έκτοτε μετρούν συνεχόμενες παρουσίες στους αγώνες της Ε.Σ.ΚΑ.Ν.Α.

Κατά την αγωνιστική περίοδο, 2008-09, οι Κυρίαρχοι κατέλαβαν τη 2η θέση του Πρωταθλήματος της Α' Κατηγορίας Γυναικών της Ε.Σ.ΚΑ.Ν.Α.«Αποτελέσματα ΕΣΚΑΝΑ: Τερμάτισε τέταρτη η Τερψιθέα», άρθρο στον ιστότοπο WePlayBall.gr, 13 Απριλίου 2009. Την επόμενη χρονιά, 2009-10, ολοκλήρωσαν τις αγωνιστικές τους υποχρεώσεις για την κανονική περίοδο στην 4η θέση της βαθμολογίας,«Αποτελέσματα ΕΣΚΑΝΑ (Θέσεις 1-8): Ωρα για πλέι οφ!», άρθρο στον ιστότοπο WePlayBall.gr, 19 Απριλίου 2010. ενώ μέσω των play-off σκαρφάλωσαν στη 2η θέση, αποτυγχάνοντας να επικρατήσουν στην τελική φάση επί της Τερψιθέας.«Aποτελέσματα Τελικών ΕΣΚΑΝΑ: Στην Α2 η Τερψιθέα!», άρθρο στον ιστότοπο WePlayBall.gr, 22 Μαΐου 2010.

Πάντα στο Πρωτάθλημα της Ε.Σ.ΚΑ.Ν.Α., την περίοδο 2010-11, οι Κυρίαρχοι βρέθηκαν στην 5η θέση της τελικής βαθμολογίας, αποτυγχάνοντας να λάβουν εισιτήριο για τα play-off.«Αποτελέσματα ΕΣΚΑΝΑ: Το Ελληνικό πιστοποίησε την υπεροχή του!», άρθρο στον ιστότοπο WePlayBall.gr, 14 Μαρτίου 2011. Εξίσου μέτρια υπήρξαν και τα αποτελέσματα της επόμενης χρονιάς, 2011-12, οπότε και ο σύλλογος της Παλαιάς Κοκκινιάς τερμάτισε στην 7η θέση, χωρίς συμμετοχή στα play-off.«Αποτελέσματα ΕΣΚΑΝΑ: Φινάλε κανονικής περιόδου με πρώτο τον Φάρο!», άρθρο στον ιστότοπο WePlayBall.gr, 2 Απριλίου 2012. Την επόμενη περίοδο, 2012-13, το αγωνιστικό πρόσωπο της ομάδας υπήρξε χειρότερο με αποτέλεσμα να τερματίσει στη 12η θέση σε σύνολο 15 συλλόγων.«Αποτελέσματα ΕΣΚΑΝΑ: Ώρα για πλέι οφ!», άρθρο ιστότοπο WePlayBall.gr, 15 Απριλίου 2013.

Κατά την αγωνιστική περίοδο, 2013-14, ο Α.Ο. Κυρίαρχοι Παλαιάς Κοκκινιάς διαγωνίστηκε στο Πρωτάθλημα της Α' Κατηγορίας Γυναικών που διοργάνωσε η Ε.Σ.ΚΑ.Ν.Α., καθώς και στο Κύπελλο Γυναικών της ίδιας Ένωσης.«Αποτελέσματα ΕΣΚΑΝΑ: Τέλος στην κανονική περίοδο με αήττητη την Δάφνη Αγίου Δημητρίου!», άρθρο στον ιστότοπο WePlayBall.gr, 14 Απριλίου 2014. Ολοκλήρωσε τις αγωνιστικές του υποχρεώσεις για την κανονική περίοδο στην 6η θέση της βαθμολογίας, μένοντας εκτός των Play-Offs, όπου συμμετείχαν τη χρονιά αυτή 4 αντί για 8 ομάδες.

 Παραπομπές 

Κατηγορία:Αθλητικοί σύλλογοι Πειραιά
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις αθλητικών συλλόγων το 1987
Κατηγορία:Ιδρύσεις ομάδων καλαθοσφαίρισης το 1987